open-index/open-wikipedia-markdown huggingface dataset:
הפארק הלאומי ואטנאיוקול

**הפארק הלאומי ואטנאיוקול** (באיסלנדית: **Vatnajökulsþjóðgarður**) הוא אחד משלושת הפארקים הלאומיים באיסלנד. הוא מכיל את כיפת הקרח ואטנאיוקול.

ההכרזה על הפארק הלאומי הייתה ב-7 ביוני 2008, וב-5 ביולי 2018 הוא הוכרז כאתר מורשת עולמית.

## מאפיינים
שטחו של הפארק 14,141 קמ"ר המהווה כ־14% משטחה של איסלנד כולה והופך אותו לפארק הלאומי השני בגודלו באירופה לאחר הפארק הלאומי יוגיד-וה ברוסיה, והגדול ביותר ביחס לשטח המדינה.

ייחודיותו של הפארק במגוון הרחב של תצורות נוף שנוצרו משילוב של נהרות, קרחונים, ופעילות געשית וגיאותרמית.

האזור הצפוני של השמורה מתאפיין ברמה מישורית המחולקת על ידי נהרות קרח, שזרימתם חזקה בקיץ. במזרח ישנן ביצות רחבות ידיים שמהוות בתי גידול לאיילי צפון ואווזים ורודי-רגל. דרום השמורה מתאפיינת בהרים גבוהים כולל הר הגעש Öræfajökull, והפסגה הגבוהה ביותר באיסלנד קוואנאדאלסניוקור. באזור המערבי של השמורה היו זירה של פעילויות געשיות משמעותיות. בפרט, ההתפרצות של הר הגעש Eldgjá בשנת 934 והתפרצות הר הגעש לאקי בשנים 1783–1784 נחשבות לשתיים מבין ההתפרצויות הגדולות ביותר שתועדו בהיסטוריה.

## ניהול הפארק הלאומי
[ממוזער|274x274 פיקסלים|מטפסי הרים בדרכם לפסגת [קוואנאדאלסניוקור]]
הפארק מחולק ל-4 טריטוריות שכל אחת מהן מנוהלת באופן נפרד ובעלת מרכז מבקרים עצמאי. פקחי השמורה מסיירים בשטחה באופן קבוע ובעונת הקיץ מציעים סיורים מודרכים לתיירים.

[ממוזער|934x934 פיקסלים|[צילום פנורמי של הפארק הלאומי|מרכז]]

## קישורים חיצוניים

* 

קטגוריה:איסלנד: אתרי מורשת עולמית
קטגוריה:אירופה: פארקים לאומיים
הוגו באר

**הוגו באר** (בגרמנית: **Hugo Baar**; 3 במרץ 1873 – 18 ביוני 1912) היה צייר נוף מוראבי-גרמני.

## ביוגרפיה
אביו היה סוחר. לאחר שלמד בגימנסיה גרמנית, למד אריגה בבית ספר מקומי לאומנויות בין השנים 1889–1892. מאוחר יותר הצליח להירשם לאקדמיה לאמנויות יפות בווינה, שם למד אצל צייר הנוף, רודולף ריבארז ובאקדמיה לאמנויות, במינכן, שם היו המדריכים העיקריים שלו גבריאל פון האקל והיינריך קניר.

בשנת 1903 הוא התחתן עם בתו של מנהל מפעל כובעים והציג את תערוכתו הראשונה בווינה, שם השתתף בתערוכה שהקימה קבוצת ציירים שהיה חבר בה.

בשנה שלאחר מכן ערך תערוכת יחיד באולומוץ, ליד מקום הולדתו. לאחר שהתיישב מחדש שם, הכיר את בוהומיר ירונייק, חבר ב"אגודת האמנים המורביים" שאפשר לו להציג עם אותו ארגון. בשנת 1907 הוא היה אחד החברים המייסדים של איגוד המוזיאונים המקומי.

הוא הציג גם בברנו עם "האגודה לאמנות מורביה", המקבילה הגרמנית. בשלב זה הוא היה בהשפעתו של גוסטב קלימט והיה קשור ל.

מאוחר יותר עזר בהקמת "אגודת אמנים הגרמניים-המורביים" בברנו והפך לסגן יו"ר שלה. היו"ר היה הוגו שרלמונט, אך באר ארגן את כל פעילויות הקבוצה.

בשנת 1910 נסע רבות ברחבי גרמניה, בלגיה והולנד.

הוא נפטר בפתאומיות בשנת 1912, בזמן שעבד על חוזה לליטוגרפיות, במינכן.

## גלריה

File:Hugo Baar - Hügelland im Winter.jpg
File:Baar-hugo-1873-1912-austria-winter1.jpg
File:Baar-hugo-1873-1912-austria-an-orchard-in-springtime.jpg
File:Baar-hugo-1873-1912-austria-vecerni-nalada.jpg


## קישורים חיצוניים

## הערות שוליים

קטגוריה:ציירים גרמנים
קטגוריה:ציירים צ'כים
קטגוריה:גרמנים שנולדו ב-1873
קטגוריה:גרמנים שנפטרו ב-1912
בארי אטסמה

**בארי אטסמה** (בהולנדית: **Barry Atsma**; נולד ב-29 בדצמבר 1972) הוא שחקן הולנדי, מוכר בשל השתתפותו בסרט האמריקאי "הקטור והחיפוש אחרי האושר", בסרט המלחמה "האיש עם לב הברזל" בתור פושע המלחמה הנאצי קרל הרמן פרנק ומתפקידו בסדרה הבריטית "נפרדנו כך".

## ביוגרפיה
אטסמה נולד בברומלי שבאנגליה. הוא זכה להכרה בהולנד בהופעתו בסדרת הטלוויזיה "Rozengeur & Wodka Lime" בשנים 2001 עד 2005. אטסמה זכה בפרס עגל הזהב ובפרס רמברנדט . ב-2014 השתתף בסרט הבריטי "הקטור והחיפוש אחר האושר". ב-2018 כיכב בסדרת הטלוויזיה הבריטית "נפרדנו כך".

## חיים אישיים
אסתמה נשוי כיום בשנית ויש לו שתי בנות, ועוד שתי בנות מנישואיו הקודמים.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה הולנדים
קטגוריה:הולנדים שנולדו ב-1972
המרכז הדמוקרטי-הומניסטי

**המרכז הדמוקרטי-הומניסטי** (בצרפתית: **Centre** **démocrate humaniste,** או בקיצור: **cdH**) הוא מפלגה נוצרית-דמוקרטית והומניסטית דוברת צרפתית בבלגיה. עד 2002 נודעה המפלגה כמפלגה הנוצרית-חברתית (Parti Social Chrétien). ה-CDH משתתף בממשלת בריסל, ממשלת הקהילה הצרפתית, ממשלת ולוניה, אך לא בממשלה הבלגית הכללית.

ה-PSC נוסדה רשמית בשנת 1972. הקמת המפלגה הייתה תוצאה של פיצול מפלגת העם הנוצרית (PSC-CVP) למפלגת העם הנוצרית דמוקרטית (CVP) והמפלגה הנוצרית-חברתית דוברת הצרפתית (PSC). ה-PSC נחלשה מאוד בבחירות הכלליות ב-1999 והמפלגה הייתה באופוזיציה בכל הממשלות במדינה.

לאחר הכישלון בבחירות 1999, המפלגה פתחה בתהליך של רפורמה פנימית. בשנת 2001 אומצה אמנת עקרונות חדשה "אמנת ההומניזם הדמוקרטי" ובשנת 2002 אימצה המפלגה חוקה חדשה ושמה שונה ל"המרכז ההומניסטי הדמוקרטי".

בבחירות הכלליות ב-2003 המפלגה התחזקה במעט, אך עדיין נשארה באופוזיציה. לאחר הבחירות האזוריות ב-2004 חזרה המפלגה לשלטון בבריסל, ובשתי הקהילות במדינה.

בבחירות הכלליות ב-2007 זכתה המפלגה ב-10 מתוך 150 מושבים בבית הנבחרים ושניים מתוך 40 מושבים בסנאט.

בבחירות הכלליות בשנת 2010, המפלגה איבדה מושב אחד בבית הנבחרים ושמרה על שני המושבים שלה בסנאט, תוצאה שחזרה על עצמה בבחירות הכלליות בשנת 2014. בבחירות הכלליות בשנת 2019 המלגה נחלה את הכישלון החמור ביותר שלה אי פעם, וזכתה רק ב-5 מושבים וב-3.7% מהקולות.

## קישורים חיצוניים

*  

## הערות שוליים

קטגוריה:בלגיה: מפלגות
קטגוריה:מפלגות שהוקמו ב-1968
קטגוריה:מפלגות שהוקמו ב-1972
קטגוריה:מפלגות שהוקמו ב-2002
NEOS – אוסטריה החדשה והפורום הליברלי

**NEOS – אוסטריה החדשה והפורום הליברלי** (בגרמנית: **NEOS – Das Neue Österreich und Liberales Forum**) היא מפלגה פוליטית ליברלית באוסטריה. היא הוקמה בשם **NEOS – אוסטריה החדשה** בשנת 2012. בשנת 2014 התמזגה NEOS עם הפורום הליברלי ואימצה את שמה הנוכחי.

מאז 2018, יושבת ראש המפלגה היא ביטה מיינל-רייסינגר. בבחירות בשנת 2024 השיגה המפלגה 18 מושבים במועצה הלאומית. למפלגה יש נציג אחד במועצה הפדרלית של אוסטריה. NEOS מיוצגת בשישה מתוך תשעת הפרלמנטים של מדינות אוסטריה ומעורבת בממשלה בזלצבורג ובווינה. ל-NEOS יש שני נציגים בפרלמנט האירופי, שחברים בסיעת התחדשות באירופה.

## היסטוריה

NEOS – אוסטריה החדשה קיימה את כינוס ההקמה שלה ב-27 באוקטובר 2012. היועץ הפוליטי מתיאס סטרולץ נבחר ליושב ראש עם 96.2% מהקולות. הוא הצהיר כי המפלגה "תעמוד נגד הקיפאון והשחיתות בפוליטיקה האוסטרית", וכי היא מהווה אלטרנטיבה לבוחרים מתונים שהתפכחו מהממשלה של המפלגה הסוציאל-דמוקרטית באוסטריה (SPÖ) ומפלגת העם האוסטרית (ÖVP). הוא הצהיר כי מטרת המפלגה לבחירות הפדרליות הבאות היא לזכות בלמעלה מ-10% מהקולות. עם הקמתה, הצטרפו למפלגה במאות אנשים. בינואר 2013, היו בה למעלה מ-1,000 חברים.

במארס 2013, NEOS התאחדה עם הפורום הליברלי והמפלגה הליברלית הצעירה של אוסטריה, שפעלו בשם NEOS. באפריל ערכה המפלגה את הפריימריז הראשונים שלה לקביעת הרשימה הפדרלית שלה לבחירות הקרובות. ההרכב הסופי של הרשימה הפדרלית של NEOS הוכרז ב-1 במאי 2013.

ב-13 ביולי, NEOS הודיעה כי אספה 3,100 חתימות לבחירות הקרובות, העולות על 2,600 הנדרשות להופיע בקלפי ברחבי הארץ. ב-5 בספטמבר החלו התעשיין, לשעבר פוליטיקאי הפורום הליברלי, וכספי NEOS, הנס פיטר האסלשטיינר, במערכה למען המפלגה.

בבחירות ב-29 בספטמבר התמודדה NEOS בשם "NEOS – אוסטריה החדשה והפורום הליברלי", עם השם הקצר "NEOS". הרשימה זכתה ב-4.96% מהקולות ותשעה מושבים, והפכה לקטנה מבין שש המפלגות במועצה הלאומית.

בבחירות שנערכו באוקטובר 2017 NEOS זכתה ב-5.30% מהקולות – עלייה שולית לעומת 2013. הרשימה זכתה בעשרה מושבים בסך הכל. עקב קריסתם של הירוקים, קבוצת NEOS הפכה לרביעית בגודלה במועצה הלאומית.

בבחירות שלאחר מכן (ספטמבר 2019) NEOS זכתה ב-8.10% מהקולות – עלייה של 2.8% לעומת 2017. בתוצאה מכך הסיעה גדלה בחצי – מ-10 נציגים ל-15.

## קישורים חיצוניים

*  

## הערות שוליים

קטגוריה:אוסטריה: מפלגות ליברליות
קטגוריה:מפלגות שהוקמו ב-2012
קטגוריה:אוסטריה: מפלגות
ברוק טסמאכר

**ברוק ניקול אדמס** (באנגלית: **Brooke Nichole Adams**; נולדה ב-4 בדצמבר 1984) הידועה יותר בשם הבמה שלה, **ברוק טסמאכר** היא דוגמנית ומתאבקת עבר אמריקאית.

היא מוכרת בעיקר בשל תקופתה בארגון ההיאבקות Total Nonstop Action Wrestling (TNA), שבו הייתה שלוש פעמים אלופת הנוקאאוטס של TNA ופעם אחת אלופת זוגות הנוקאאוטס של TNA ביחד עם טארה, כשהשתיים נודעו בשם TnT. כמו כן, היא מוכרת בשל תקופתה בארגון ההיאבקות World Wrestling Entertainment (WWE) בין השנים 2006 ל-2007, שבו היא הופיעה לצד קלי קלי וליילה כחלק מקבוצת Extreme Expose במותג ECW של הארגון.

## ביוגרפיה

ברוק אדמס נולדה ב-4 בדצמבר 1984 בסנט לואיס, מיזורי ובגיל שבע עברה ליוסטון, טקסס.

לפני שהחלה בקריירת ההיאבקות, אדמס השתתפה בתחרויות ביקיני כמו מיס הוואין טרופיק, מיס בגדי הים של ארצות הברית ומיס הוטרס.

## חיים אישיים

לאדמס יש אחות תאומה לא זהה בשם בריטני, הצעירה ממנה בשמונה דקות.

היא מאורסת לדוגמן ומאמן הכושר, וסטון ויין פייפר. בנם הראשון, ג'ייס, נולד ב-3 בספטמבר 2016. בתם הראשונה, פיניקס פרסלי-לי פייפר, נולדה ב-31 באוקטובר 2018.

## אליפויות והישגים

* **הישגים במגזין ההיאבקות Pro Wrestling Illustrated – PWI**
** PWI דירג אותה במקום ה-7 מתוך 50 המתאבקות הטובות ביותר לשנת 2012

* **הישגים בארגון ההיאבקות Total Nonstop Action – TNA**
** אליפות הנוקאאוטס של TNA (3 פעמים)
** אליפות זוגות הנוקאאוטס של TNA (פעם אחת)  - עם טארה

* **הישגים במגזין ההיאבקות Wrestling Observer Newsletter – WON**
** הגימיק הגרוע ביותר (2013)  - Aces & Eights

## קישורים חיצוניים

* 

## הערות שוליים

קטגוריה:מתאבקות מקצועניות אמריקאיות
קטגוריה:מתאבקות ה-WWE
קטגוריה:מתאבקות Impact Wrestling
קטגוריה:מתחרי המירוץ למיליון
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
יצחק בן קפרון

**יצחק בן** (אבן) **קפרון** היה מדקדק ומשורר יהודי שחי באל-אנדלוס במאה העשירית.

## ביוגרפיה
יצחק בן קפרון (אבן קפרון) הוא תלמידו של מנחם בן סרוק. הוא נודע עקב ספר שכתב יחד עם יצחק בן גיקטילה  ויהודה חיוג', כדי להגן על התיאוריות המדעיות של רבם כנגד דונש בן לברט. בתו נישאה למשורר יצחק אבן כלפון, ולבסוף התגרשה ממנו.

## תשובות תלמידי מנחם
יצירתו הגדולה של יצחק בן קפרון, היחידה הידועה כיום, הוא הספר השנוי במחלוקת נגד דונש בן לברט. לאחר שפרסם מנחם בן סרוק את ה"מחברת" שלו, הגיב דונש בן לברט בפרסום 180 השגות על החיבור, שבהן חלק על שיטתו הדקדוקית, האשים אותו בחטא נגד הדקדוק שלימד רב סעדיה גאון, וכן בהפצת רעיונות קראיים. בעקבות ניצחונו של דונש, מנחם גורש מביתו של פטרונו רבי חסדאי אבן שפרוט, ומת זמן קצר לאחר מכן, לפני שהגיב לדונש.

שלושת תלמידיו של מנחם כתבו ספר תגובה. יצחק בן קפרון היה הכותב הראשי של הספר. הספר מכיל הפרכה של 50 מטענותיו של דונש. תלמידיו של מנחם מאשימים אותו עוד בכך שהכניס השפעות זרות לעברית מקראית המעוותות אותה, והתאמתה לדקדוק הערבי. עם זאת, החיבור שהם עצמם כתבו נכתב בסגנון פרוזאי למחצה.

יהודי בן ששת , תלמידו של דונש, כתב תגובה תוקפנית לחיבור זה, והזכיר את מחבריו בשמם, ביניהם בן קפרון. יהודי הדביק לתלמידי מנחם כינויי גנאי, את יצחק בן קפרון הוא כינה גדי, עז, תיש ושעיר, כפירוש המלה 'קפרון' בלטינית. רבי משה אבן עזרא מדבר גם הוא על יצחק בן קפרון מסוים, שהוא ללא ספק זהה לבן קפרון של יהודי בן ששת.

הספר השנוי במחלוקת של תלמידי מנחם התפרסם עם תגובתו של יהודי בן ששת (והמכתב ששלח מנחם לחסדאי בן שפרוט, שערך לראשונה שמואל דוד לוצאטו ב"בית העוזר" על ידי זלמן שטרן בשם "ספר תשובות תלמידי מנחם ותלמידי דונש". מהדורה נוספת הוכנה על ידי ס' בנבנטה רובלס.

## קישורים חיצוניים
* 
* מלחמת השורשים, ד"ר ארי גייגר, הספרייה הווירטואלית של מטח.
* ספר תשובות תלמידי מנחם ותלמיד דונש, הספרייה הלאומית.
* 
* 

## הערות שוליים

קטגוריה:מדקדקי העברית בימי הביניים
קטגוריה:פילולוגים יהודים
קטגוריה:בלשנים ולשונאים יהודים ספרדים
קטגוריה:משוררים יהודים ספרדים
קטגוריה:משוררים יהודים בימי הביניים
קטגוריה:משוררים כותבי עברית
קטגוריה:יהודי ספרד במאה ה-10
גארי שו

**גארי שו** (באנגלית: **Gary Shaw**; 21 בינואר 1961 – 16 בספטמבר 2024) היה כדורגלן אנגלי, ששיחק בעמדת החלוץ.

## ביוגרפיה
גארי שו נולד בברמינגהאם שבאנגליה בשנת 1961 והחל את דרכו בקבוצת הנוער של אסטון וילה. הוא עלה לקבוצת הבוגרים בעונת 1978/79. בגיל 17, תחת המאמן רון סאונדרס, הוא ערך את הופעת הבכורה בהפסד 1–0 לבריסטול סיטי כשנכנס כמחליף. שו חתם רק כמה ימים לאחר מכן על חוזה מקצועי ראשון, ביום הולדתו ה-18, ובעונת 1979/80 הפך לשחקן הרכב קבוע. את שערו הראשון הבקיע ב-20 באוקטובר 1979 בניצחון 1–3 על דרבי קאונטי, ובסך הכל סיים את העונה כמלך שערי אסטון וילה בליגה עם תשעה שערים ב-28 הופעות. בעונת 1980/81 הצטרף לקבוצה החלוץ פיטר ווית' שזכה גם בתואר מלך שערי הליגה עם 20 שערים. שו הבקיע 18 שערים ושניהם תרמו ביחד יותר ממחצית שערי הקבוצה שכבשה 72 שערים וזכתה במפתיע באליפות. בתום העונה זכה שו בתואר הכדורגלן הצעיר של השנה בליגה האנגלית.

שו היה שחקן מפתח בעונת 1981/82 בה אסטון וילה זכתה בפעם הראשונה בגביע אירופה לאלופות. בשלב רבע הגמר כבש נגד דינמו קייב ובגמר ניצחה הקבוצה את באיירן מינכן 0–1. בשנת 1982 הוא זכה בפרס בראבו לשחקן הצעיר הטוב ביותר באירופה. אף על פי שבעונת 1982/83 אסטון וילה כבר לא היוותה פקטור לזכייה בליגה, שו המשיך לכבוש ועם 17 שערים עקף את חברו ווית'. התואר האחרון שזכה עימה היה הסופר קאפ האירופי נגד ברצלונה. במשחק החוץ הפסידה לה 1–0 אך במשחק הבית שו הציל אותה מהפסד עם שער שהוביל להארכה, בה ניצחה 0–3.

בהמשך הקריירה שלו הייתה בנסיגה כאשר נפצע קשות בברכו ב-7 בספטמבר 1983 במשחק נגד נוטינגהאם פורסט. מאז מקרה זה למעשה לא הצליח לשחזר את היכולת הטובה שהציג. אף על פי שנשאר באסטון וילה עד תום עונת 1987/88 הוא מיעט לשחק עם 17 משחקי ליגה בלבד בארבע שנים ובעונת 1984/85 לא שותף כלל. שו נאלץ לעבור שישה ניתוחים בברכיים. בפברואר 1988 היה בתקופת השאלה קצרה במועדון בלקפול מהליגה השלישית. ביולי באותה השנה שיחק בקופנהגן בולדקלאב מדנמרק ומשם עבר בקבוצות אוסטריה קלגנפורט, וולסול, קילמרנוק, שרוסברי טאון וארנסט בורל מהונג קונג שם סיים את הקריירה ב-1992.

### אנגליה עד גיל 21
לאחר הזכייה באליפות שו היה לתקווה העתידית של נבחרת אנגליה. במשחקו הראשון בנבחרת עד גיל 21 שנערך ב-25 בפברואר 1981 נגד אירלנד כבש את שערו הראשון כעבור שתי דקות בלבד, שער שהיה גם לשער הניצחון במשחק. בעקבות הקמפיין המוצלח בגביע אירופה עם אסטון וילה הוא נכלל בסגל הנבחרת הבוגרת למונדיאל 1982, אך לבסוף לא השתתף בו.

נפטר ב-16 בספטמבר 2024 כתוצאה מחבלה בראשו עקב נפילה בביתו.

## תארים
;אסטון וילה
*אליפות אנגליה: 1980/81
*גביע אירופה לאלופות: 1981/82
*הסופר קאפ האירופי: 1982
;אישיים
*פרס בראבו: 1982
*הכדורגלן הצעיר של השנה בליגה האנגלית: 1981
*קבוצת השנה בליגה האנגלית: 1980/81

## קישורים חיצוניים

קטגוריה:כדורגלנים אנגלים
קטגוריה:כדורגלני אסטון וילה
קטגוריה:כדורגלני בלקפול
קטגוריה:כדורגלני וולסול
קטגוריה:כדורגלני קילמרנוק
קטגוריה:חלוצי כדורגל אנגלים
קטגוריה:אנגלים שנולדו ב-1961
קטגוריה:אנגלים שנפטרו ב-2024
המפלגה הירוקה (אירלנד)

**המפלגה הירוקה** (באירית: **Comhaontas Glas**, "הברית הירוקה") היא מפלגה פוליטית ירוקה הפועלת באירלנד וצפון אירלנד. המפלגה הוקמה כ**מפלגת האקולוגיה של אירלנד** בשנת 1981 בעיר דבלין על ידי המורה כריסטופר פטס. המפלגה הפכה ל**ברית הירוקה** בשנת 1983 ואימצה את שמה האנגלי הנוכחי בשנת 1987 בעוד ששמה האירי נשמר ללא שינוי. נכון ליוני 2020 נשיא המפלגה הוא אימון ריאן, סגניתו הוא קתרין מרטין ויושב הראש שלה הוא האזל צ'ו. למפלגה יש כ-12 נציגים בדאל אירן, כ-4 נציגים בסנאט האירי, כשני נציגים בפרלמנט האירופי (מטעם אירלנד), כ-56 נציגים ברשויות המקומיות (48 באירלנד ו-8 בצפונה).

המפלגה הירוקה נכנסה לראשונה לפרלמנט האירי בשנת 1989. היא השתתפה בממשלת אירלנד פעמיים, בשנים 2007–2011 כשותפה זוטרה בקואליציה עם פיאנה פייל, ומאז יוני 2020 כשותפה בקואליציה עם פיאנה פייל ופינה גייל.

בעקבות התקופה הראשונה בממשלה המפלגה הפסידה את מרבית כוחה הפוליטי בבחירות בפברואר 2011, ואיבדה את כל ששת שהמושבים שלה בפרלמנט. בבחירות בפברואר 2016 היא חזרה לדאיל עם שני מנדטים. בעקבות זאת, גרייס או'סאליבן נבחרה להסנאט האירי ב-26 באפריל באותה שנה 2016 וג'ו אובראיין נבחר לדאל אירן בבחירות המשנה של פינגל בדבלין 2019. בבחירות הכלליות בשנת 2020, המפלגה השיגה את התוצאה הטובה ביותר שלה אי פעם, והפכה למפלגה הרביעית בגודלה באירלנד.

## היסטוריה
המפלגה הירוקה החלה את פעילותה כ"מפלגת האקולוגיה" בשנת 1981, כאשר כריסטופר פט שימש כיושב הראש הראשון של המפלגה. בבחירות שהתקיימו בשנה שלאחר מכן המפלגה קיבלה כ-0.2% מהקולות.

לאחר שינוי שם המפלגה ל"ברית הירוקה", היא התמודדה עם המפלגה קיבלה כ-0.6% מהקולות בבחירות הארציות.

ב-1 בנובמבר 2019 נבחרה פיפה האקט לסנאט. היא מילאה את המושב שנותר ריק על ידי גרייס או'סאליבן לאחר הבחירות לפרלמנט האירופי 2019. ג'ו אובראיין נבחר לדייל איירין ב-29 בנובמבר 2019 בבחירות המשנה של פינגל בדבלין 2019. הוא הפך לט"ד הראשון של המפלגה שזכה בבחירות לערב ובט"ד השלישי של המפלגה בדייל ה-32.

בבחירות הכלליות בשנת 2020 המפלגה קיבלה את התוצאה הטובה ביותר שלה אי פעם, וזכתה ב-7.1% מהקולות והפכה למפלגה הרביעית בגודלה באירלנד. היא נכנסה לממשלה בקואליציה עם פיאנה פול ופינה גייל. כשלושה מחברי המפלגה מונו לשרים בקבינט. באותה השנה נבחרו מטעם המפלגה כשני סנאטורים.

## אידאולוגיה ומדיניות
למפלגה הירוקה שבעה "עקרונות מכוננים". באופן כללי, עקרונות יסוד אלה משקפים את "ארבעת העמודים" של הפוליטיקה הירוקה שנצפתה על ידי רוב המפלגות הירוקות בעולם: אקולוגיה, צדק חברתי, דמוקרטיה שורשית ואי-אלימות.

אף שהמפלגה קשורה א עמוקות לאידאולוגיה סביבתית, מצעה כולל התייחסויות לנו, איך אחרים במדינה, ובין השאר: הגנה על השפה האירית, הורדת גיל ההצבעה באירלנד ל-16, בחירה ישירה לסנאט, תמיכה בביטוח בריאות אוניברסלי, והבטחה חוקתית כנגד הפרטת מימיה של אירלנד.

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אירלנד: מפלגות
קטגוריה:מפלגות ירוקות
קטגוריה:מפלגות שהוקמו ב-1981
PureScript

**PureScript** היא שפת תכנות פונקציונלית טהורה בעלת טיפוסיות חזקה אשר מהודרת ל-JavaScript. ניתן להשתמש בה על מנת לפתח אפליקציות web, יישומים בצד שרת, וכן יישומים בשולחן העבודה באמצעות Electron , תשתית תוכנה אשר פותחה ומתוחזקת על ידי GitHub. התחביר של PureScript מזכיר מאוד את התחביר של שפת התכנות הפונקציונלית הידועה Haskell. בנוסף לכך, קיימות תכונות כגון "row polymorphism" (אשר מתייחס לתת סוג של עיקרון הפולימורפיזם במדעי המחשב), וכן records אשר ניתנים להרחבה. יתר על כן, בניגוד ל-Haskell הידועה, PureScript דבקה בטכניקת פישוט יחידה (Evaluation Strategy), כלומר, האופן והתזמון שבהם ביטויים בשפה מפושטים.

## היסטוריה
PureScript תוכננה תחילה על ידי פיל פרימן ב-2013. הוא החל לעבוד על PureScript כאשר כמה ניסיונות שערך שמטרתם לבצע הידור מ-Haskell ל-JavaScript, תוך כדי שמירת התחביר והסמנטיקה, לא היו לשביעות רצונו.

## תכונות
PureScript תומכת בטכניקת הפישוט Eager Evaluation (לעיתים נקראת גם כ-Strict Evaluation), שלפיה ביטוי מפושט כאשר הוא מקושר למשתנה, זאת בניגוד לטכניקת הפישוט העצלה (Lazy Evaluation). בנוסף, היא תומכת ב"מבני נתונים עיקשים" (Persistent Data Structures), כלומר, מבני נתונים אשר שומרים את הגרסה האחרונה של עצמם כאשר משנים אותם. יתר על כן, היא תומכת בהסקת טיפוסים (type inference), דהיינו, המשתמש יכול ליצור משתנה מבלי להגדיר את הטיפוס שלו, שכן המערכת תסיק זאת בעצמה לפי סוג הביטוי אשר מקושר אליו.

## דוגמאות קוד
תוכנית "Hello World" מינימלית ב-PureScript : 
```haskell
module Main where

import Effect.Console (log)

main = log "Hello World!"
```


## ראו גם
* Haskell
* JavaScript
* Elm

## קישורים חיצוניים
* אתר leanpub.com

קטגוריה:שפות תכנות פונקציונליות
נקודת רזדל

**נקודת רזדל** (באנגלית: **Razdel Point**; בבולגרית: **нос Раздел**) היא לשון יבשה בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

לשון היבשה מכוסה קרח.

נקודת רזדל מהווה את הצד הדרום-מערבי של הכניסה למפרצון זאפאלניה; הנקודה היא הצד הצפון-מזרחי של הכניסה למפרצון ניקולוב.

הנקודה ממוקמת 11.7 קילומטרים דרומית-מערבית מכף סמית'; 5.12 קילומטקים צפונית-מזרחית מנקודת סרדץ; ו-4.1 קילומטרים דרומית-מזרחית מהר פסגה.

## היסטוריה
### גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009, ובשנת 2017.

### מקור השם

הנקודה נקראת על שם שתי עיירות בשם רזדל האחת בצפון-מזרח והשנייה בדרום-מזרח בולגריה;

## לקריאה נוספת

* הגאזט האנטארקטי הבולגרי 

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים

* נקודת רזדל באתר הגאזט האנטארקטי של ממשלת אוסטרליה
* נקודת רזדל באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הנקודה, תוך סימון אתרים נוספים באזור באתר copernix

## הערות שוליים

רזדל
רדזל
עורבני שטלר

**עורבני שטלר** (שם מדעי: *Cyanocitta stelleri*) הוא מין של ציפור שיר ממשפחת העורביים, החי במערב אמריקה הצפונית וצפון אמריקה המרכזית והוא קרובו לסוג של העורבני הכחול. שמו ניתן לו כמחווה לחוקר גאורג שטלר.

עורבני זה מגיע לאורך 30-34 ס"מ ולמשקל 100-140 גרם. הוא בעל ציצת "כרבולת" שחורה על ראשו. המקור שחור ודק והנוצות כחולות ואפורות עם ראש וחזה שחורים. הצבע הכחול מופיע בעיקר באוכלוסיות דרומיות. אין הרבה הבדלים בין הזכר לנקבה אך הצעירים בהירים יותר מהבוגרים.

לרוב העורבני מצוי ביערות מחטניים שונים או ביערות הרריים, לרוב לאורך רכס הרי הרוקי. הוא מצוי גם במקסיקו וצפון אמריקה המרכזית אך פחות מאשר מבקנדה וארצות הברית.

העורבני הוא אוכל כל אינטליגנטי הניזון ממגוון מזונות מהחי והצומח, ביניהם מאגוזים, זרעים, פירות, נבלות, חרקים שונים ושאר חסרי חוליות וגם מביצים או גוזלים, זוחלים קטנים או מכרסמים קטנים. העורבני הורג את טרפו בחבטה ממקורו החד. לעיתים הוא יאכל בחבורות קטנות כאשר המזון נפוץ מספיק.

העורבני הוא עוף מונוגמי המקנן בחללי עצים או במבנים מלאכותיים. הנקבה מטילה בין 2 ל-6 ביצים, הבוקעות כעבור 16 יום בערך.

## תת-מינים
* *C. s. macrolopha* - נפוץ לאורך מרכז ודרום הרי הרוקי
* *C. s. stelleri* - נפוץ לאורך החוף הפסיפי מאלסקה עד לקולומביה הבריטית
* *C. s. carlottae* - נפוץ באיי המלכה שרלוט. תת-המין הגדול ביותר.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:עורביים
קטגוריה:ארצות הברית: עופות
איטליה ויוה

**איטליה ויוה** (באיטלקית: **Italia Viva**, "איטליה חיה") היא מפלגה פוליטית ליברלית באיטליה, שהוקמה בספטמבר 2019. את המפלגה מוביל מתאו רנצי, ראש ממשלת איטליה לשעבר ומזכיר המפלגה הדמוקרטית (PD) לשעבר.

למפלגה יש כשני נציגים בפרלמנט האירופי, 18 נציגים בסנאט וכ-30 נציגים בבית הנבחרים.

## אידאולוגיה
איטליה ויוה נחשבת למפלגה ליברלית ורפורמיסטית. "אמנת הערכים" שלה, שהוצגה באוקטובר 2019, התייחסה לערכים רפובליקניים ואנטי-פשיסטיים שבאו לידי ביטוי בחוקה של איטליה, כמו גם באמנת זכויות היסוד של האיחוד האירופי וההכרזה לכל באי עולם בדבר זכויות האדם. התנועה מדגישה גם את עקרון השוויון המגדרי, הגלובליזציה והתנגדות עזה לכל צורות הפרוטקציוניזם. המפלגה תומכת גם בשילוב פוליטי וכלכלי של אירופה, עם בחירה ישירה של נשיא הנציבות האירופית והפעלת רשימות בין-לאומיות.

כפי שהדגיש לעיתים קרובות רנצי עצמו, איטליה ויוה הושוותה למפלגת "הרפובליקה בתנועה!" בראשות עמנואל מקרון.

## קישורים חיצוניים

* 

## הערות שוליים

קטגוריה:איטליה: מפלגות ליברליות
קטגוריה:מפלגות שהוקמו ב-2019
Les Nanas

**Les Nanas** הוא סרט צרפתי משנת 1985, בבימויה של אניק לאנואה.

## עלילה
כריסטין היא אשת מכירות בשנות הארבעים לחייה אשר מגלה כי בן זוגה רוברט מנהל רומן עם אישה אחרת מספר חודשים, היא מסרבת להשלים עם מצב זה ובעזרת חברותיה אוולין ופרנסואז, אשר בעצמם בחיפוש אחר הגבר המושלם, היא מחליטה לנקוט בצעדים על מנת ליצור קשר עם יריבתה.

## שחקנים ודמויות

## קישורים חיצוניים

קטגוריה:סרטים צרפתיים
קטגוריה:סרטי 1985
קטגוריה:סרטי קומדיה
קטגוריה:סרטים על מלכות יופי
אנדריי וסילייביץ' מרסוב

**אנדריי וסילייביץ' מרסוב** (ברוסית: **Андрей Васильевич Марсов**; נולד בסנקט פטרבורג ב-25 באוקטובר 1901 – לא ידוע זמן מותו) היה סופר רוסי-סובייטי. סיפורו היחיד שנחשב לאחד הראשונים בז'אנר המדע בדיוני הוא אהבה בערפל העתיד, שפורסם בהוצאה עצמית אך לא זכה לחשיפה ציבורית (פורסם לראשונה בקובץ סיפורים ברוסיה בשנת 1999).

אנדריי נולד בסנקט פטרבורג שב למשפחתו של היועץ הממלכתי וסילי מרסוב. מעט מאוד פרטים ידועים אודותיו, ידוע רק ששירת ב משנת 1939 ולחם ב. לאחר המלחמה קיבל את עיטור הכוכב האדום.

## קישורים חיצוניים

## הערות שוליים

קטגוריה:סופרים רוסים
קטגוריה:סופרים סובייטים
קטגוריה:מעוטרי הכוכב האדום
ציאנוסיטה

**ציאנוסיטה** (שם מדעי: *Cyanocitta*; מילולית: "עורבני כחול כהה") הוא סוג של ציפורי שיר ממשפחת העורביים, החיים רק באמריקה הצפונית. הסוג מכיל שני מינים: עורבני כחול ועורבני שטלר.
## מאפיינים
מינים אלה דומים לעורבני החי בעולם הישן אך בעלי נוצות כחולות, ציצה זקורה בקצה ראשם והם שוכני יערות מחטניים ברובם. הם אוכלי כל הניזונים בעיקר מזרעים ובלוטים וכן מחרקים ויצורים קטנים נוספים.

סוג זה קרוב בעיקר לסוג *Aphelocoma* ולמין יחיד בסוגו *Gymnorhinus cyanocephalus* האמריקאים.

## מינים
* עורבני כחול (*Cyanocitta cristata*)
* עורבני שטלר (*Cyanocitta stelleri*)

## קישורים חיצוניים

קטגוריה:בעלי חיים שתוארו ב-1845
קטגוריה:טקסונים שתוארו בידי יו אדווין סטריקלנד
קטגוריה:עורביים
קרחון דראגומאן

**קרחון דראגומאן** (באנגלית: **Dragoman Glacier**; בבולגרית: **ледник Грамада**) הוא קרחון באי סמית', באיי שטלנד הדרומיים, שבסמוך לאנטארקטיקה. 

אורכו של הקרחון 2.6 קילומטרים.

הקרחון מנקז את המדרונות הדרום-מזרחיים של רכס אימאון, דרומית-מזרחית מאוכף זאבט, ומדרום לפסגת הר פוסטר.

הקרחון ממוקם ממצפון-מזרח לקרחון ארמירה, ומדרום מערב לקרחון לאנדרט.

הקרחון זורם לכיוון דרום-מזרח ונשפך אל מפרצון איוואן אסן.

## היסטוריה
### גילוי ומיפוי הקרחון

הקרחון מופה לראשונה על ידי חוקרים בולגריים בשנת 2009.

### מקור השם

הקרחון נקרא על שם העיירה דראגומאן שבמערב בולגריה.

## לקריאה נוספת

* הגאזט האנטארקטי הבולגרי 

[מרכז|ממוזער|750x750 פיקסלים|מבט על חופו הדרומי של האי סמית', מ[מצר אוסמר]]

## קישורים חיצוניים

* קרחון דראגומאן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור הקרחון, תוך סימון אתרים נוספים באזור באתר copernix

## הערות שוליים

דראגומאן
דראגומאן
בקוניאוסלופ

**בקוניאוסלופ** (בהונגרית: **Bakonyoszlop**) הוא כפר במחוז וספרם שבמרכז הונגריה.
כמו יישובים רבים באירופה גם בבקונבל מספר התושבים נמצא בירידה. כך, בשנת 1990 היה מספר התושבים 575 ובשנת 2020 רק 444 תושבים.

## יהודי בקוניאוסלופ
בבקוניאוסלופ חיו יהודים בתקופות זמן שונות. ישנו תיעוד של יהודים ילידי הכפר שנרצחו בשואה. 

## קישורים חיצוניים

*  

## הערות שוליים

קטגוריה:הונגריה: כפרים
יחסי אוזבקיסטן–גאורגיה

**יחסי אוזבקיסטן–גאורגיה** הם היחסים הדיפלומטיים שבין אוזבקיסטן לגאורגיה.

## יחסים
### סחר וכלכלה
נשיא גאורגיה אדוארד שוורדנדזה ביקר באוזבקיסטן ב-4 בספטמבר 1995. הודות לביקור זה חלה התקדמות רבה מבחינה מסחרית וכלכלית בין שתי המדינות. במהלך הביקור נחתמו מספר הסכמים בנושא סחר חופשי, קידום הדדי והגנה על השקעות, הובלת כביש בינלאומית, החלפת היתרים לתחבורה בינלאומית בדרכים, ארגון ותפעול המערכת ההדדית. ההסכמים הבין-ממשלתיים, הבין-ממשלתיים והבין-מחלקתיים שנחתמו במהלך ביקורו של נשיא אוזבקיסטן אסלאם קרימוב בגאורגיה בתאריכים 27–28 במאי 1996, חיזקו עוד יותר את המסגרת הזו. החשובה שבהן היא ההצהרה על הרחבת וחיזוק שיתוף הפעולה בין אוזבקיסטן וגאורגיה וההסכם העיקרי להקמת קבוצות פיננסיות-תעשייתיות. הוקמה ועדת עבודה אוזבקית-גרוזינית להגברת שיתוף הפעולה הדו-צדדי.

בשנת 2000, מחזור הסחר בין גאורגיה לאוזבקיסטן הוכפל פי שלושה ממחזור הסחר שהיה ב-1999. בשנת 2000, הייצוא העיקרי של אוזבקיסטן לגאורגיה היה סיבי כותנה, משאבי אנרגיה (מוצרי נפט), מזון, כימיקלים ופלסטיק. הייצוא העיקרי של גאורגיה לאוזבקיסטן היה פירות, אגוזים, קפה, תה, ממתקים, סיבים כימיים ועיקריים, מתכות ברזליות ומוצריהם, ציוד מטוסים. המיזם המשותף הגרוזיני-אוזבקי Real-CL עוסק בסחר ותיווך. בשנת 2017 עמד מחזור המסחר בין שתי המדינות על 71 מיליון דולר. מדובר ב-10 מיליון דולר פחות מאשר ב-2016.

### תחבורה
חברות התעופה הגאורגיות איירזנה (גאורגיה איירליינס) וחברת טרנס גאורגיה אנד בע"מ מיוצגות באוזבקיסטן, ואילו החברה האוזבקית-גרוזינית טרנס קיי מיוצגת בגאורגיה. כל החברות הללו עוסקות בהובלת נוסעים ומטענים. הובלת סחורות אוזבקיות למדינות שלישיות דרך נמלי גאורגיה מתפתחת באופן פעיל. בשנת 1996 הועברו 100,000 טון מטען וב-1997 285,000 טון. אוזבקיסטן משתתפת גם במסדרון המעבר TRACECA אירופה-אסיה דרך גאורגיה.

### תיירות
על פי נתוני משרד הפנים הגאורגי, 11,173 אזרחים אוזבקים ביקרו במדינה בינואר–אוגוסט 2017.

## תפוצה
בשנת 2000 מספר הגאורגים באוזבקיסטן היה כ-1,130. על פי הערכות שונות, בין 1,000 ל-4,000 גאורגים גרים באוזבקיסטן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
בית הנבחרים של ארגנטינה

**בית הנבחרים של ארגנטינה** (בספרדית: **Cámara de Diputados de la Nación**) הוא הבית התחתון של הקונגרס הלאומי של ארגנטינה. הוא מורכב מ-257 צירים שנבחרים במחוזות בחירה המותאמים לשטחי 23 המחוזות בארגנטינה (בתוספת בואנוס איירס). הבחירות לבית הנבחרים נערכות אחת לשנתיים; מחצית בכל פעם.

החוקה של ארגנטינה קובעת תפקידים מסוימים הייחודיים לבית הנבחרים. הבית מחזיק בסמכויות בלעדיות להטלת מיסים; לגייס כוחות צבא ולקיים הליכים משפטיים כנגד הנשיא, שרי הממשלה וחברי בית המשפט העליון בפני הסנאט. נוסף על כך, בית הנבחרים אחראי לטפל בהצעות החוק העולות מהציבור.

## ראו גם

* הסנאט של ארגנטינה
* הקונגרס הלאומי הארגנטינאי
* פוליטיקה של ארגנטינה
* בתי מחוקקים לפי מדינה

## קישורים חיצוניים

*  

קטגוריה:ארגנטינה: ממשל
קטגוריה:בתים תחתונים
קטגוריה:הקונגרס הלאומי הארגנטינאי
בורהאן סרגון

**בורהאן סרגון** (בטורקית: **Burhan Sargun**; 11 בפברואר 1929 – 15 בספטמבר 2023) היה כדורגלן טורקי, ששיחק בעמדת החלוץ במדי נבחרת טורקיה במונדיאל 1954.

## ביוגרפיה
סרגון נולד באנקרה שבטורקיה בשנת 1929 ובמהלך הקדנציה השנייה שלו עם פנרבחצ'ה זכה עימה באליפות בעונת 1960/61.

במדי נבחרת טורקיה כבש במוקדמות מונדיאל 1954 שני שערים ב-3 משחקים נגד ספרד ובכך עזר לה להעפיל. בטורניר עצמו סרגון כבש שלושער בניצחון 0–7 על דרום קוריאה ובכך היה לטורקי היחיד לעשות זאת במונדיאל עד היום. מכיוון שהפרש השערים לא היה נחשב ובמקום השני שמעלה שלב טורקיה וגרמניה המערבית סיימו בשוויון נקודות הם נפגשו למשחק נוסף. במשחק סרגון לא שותף ונבחרתו הובסה 7–2 וסיימה את דרכה בטורניר. לאחר מכן שיחק בשלושה משחקי ידידות, אחד נגד שווייץ ועוד שניים נגד יוגוסלביה, סיים את הקריירה הלאומית עם 7 שערים ב-8 הופעות.

## קישורים חיצוניים

קטגוריה:כדורגלנים טורקים
קטגוריה:חלוצי כדורגל טורקים
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:כדורגלני מונדיאל 1954
קטגוריה:אנקרה: כדורגלנים
קטגוריה:ילידי 1929
קטגוריה:טורקים שנפטרו ב-2023
יחסי אוזבקיסטן–מולדובה

**יחסי אוזבקיסטן–מולדובה** הם היחסים הדיפלומטיים שבן אוזבקיסטן ומולדובה.

במהלך שנות העצמאות חתמו אוזבקיסטן ומולדובה על הסכמים בנוגע לידידות ושיתוף פעולה, סחר חופשי, הימנעות ממס כפול, תחבורה דרכים בינלאומית, כללי הקמת קבוצות פיננסיות ותעשייתיות, שיתוף פעולה תעשייתי, סחר ושיתוף פעולה כלכלי. יש ועדה אוזבקית-מולדובית משותפת בנושא שיתוף פעולה רב צדדי. מחזור המסחר בין שתי המדינות הסתכם בשנת 2001 ב-7.7 מיליון דולרים.

## הערות שוליים

קטגוריה:ערכים ללא קטגוריות פיזיות - יחסי חוץ
קארסון וונץ

**קָרְסוֹן ווֵנְץ** (באנגלית: **Carson Wentz**; נולד ב-30 בדצמבר 1992) הוא שחקן פוטבול אמריקאי, המשחק בקבוצת וושינגטון קומנדרס (נכון לפברואר 2023) בעמדת הקוורטרבק.

וונץ שיחק פוטבול באוניברסיטת המדינה של דקוטה הצפונית ולאחר מכן נבחר על ידי הפילדלפיה איגלס במקום השני בדראפט 2016.

בשנת 2020, וונץ חווה נסיגה משמעותית ביכולתו משנת 2017 שבה היה נחשב למועמד ל-MVP של העונה הסדירה, זאת לאחר פציעות חוזרות ונשנות שהשביתו את וונץ לאורך זמן רב. בעקבות הנסיגה ביכולת, וונץ הוחלף בקוורטרבק צעיר יותר, ג'יילן הארטס, שהאיגלס בחרו רק בעונה החולפת בדראפט. בפברואר 2021 וונץ הועבר לאינדיאנפוליס קולטס תמורת בחירת סיבוב שלישית בדראפט ה-NFL של 2021 ובחירת סיבוב שני מותנית בדראפט ה-NFL של 2022.

## קריירה
וונץ שיחק במדי מכללת דקוטה הצפונית מ-2011 עד 2015. הוא לא שיחק בעונת 2011 אך בשנים שלאחר מכן הוא שיחק ובעונת 2014 הוא מסר ל-3,111 יארדים.

בשנת 2016 וונץ נבחר במקום השני בדראפט, אחרי ג'ראד גוף, על ידי הפילדלפיה איגלס, שנכון לינואר 2020, וונץ עדיין משחק בה.
ממוזער|וונץ ב-2016
באותה שנה וונץ חתם על חוזה לאורך ארבע שנים בשווי 26.67 מיליון דולרים אמריקאים.

בעונתו הראשונה, וונץ תוכנן לשבת וללמוד מהקוורטרבק בראשי של הקבוצה באותה העת, סאם ברדפורד, אך הקבוצה החליטה להעביר אותו למינסוטה ויקינגס, מה שהפך את וונץ לקוורטרבק המוביל של הקבוצה.

בעונת 2017, וונץ הראה ביצועים מרשימים עם 3,296 יארדים במסירה ו-33 טאצ'דאונים אך לאחר פציעה ברצועה הצולבת הקדמית (באנ' : ACL), וונץ נאלץ שלא לשחק בהמשך העונה. מחליפו של וונץ, ניק פולס, הוביל את הקבוצה לסופרבול, שם האיגלס ניצחו את ניו אינגלנד פטריוטס בתוצאה 33–41.

בעונת 2018, וונץ לא שיחק ב-2 המשחקים הראשונים בעקבות הפציעה מהעונה הקודמת. לאחר שאושר על ידי הצוות הרפואי, וונץ חזר לתפקידו בתור הקוורטרבק הראשי. עקב כאבים בגבו של וונץ, הקבוצה החליטה שהוא לא ישחק במשחק האחרון של העונה הסדירה, ולא ישחק בפלייאוף, עקב חששות לעתידו. וונץ סיים את העונה עם מאזן 5–6, 3,074 יארדים במסירה, ו-21 טאצ'דאונים.

בעונת 2019, וונץ חווה את עונתו הטובה ביותר עד כה, עם 4,039 יארדים במסירה ו-27 טאצ'דאונים. וונץ הוביל את קבוצתו לפלייאופס, עם מאזן של 7–9, שם הוא נפצע על ידי ג'יידביאון קלאוני, ונאלץ לעזוב את המשחק, שבו האיגלס הפסידו בסופו של דבר.

בעונת 2020, וונץ חווה נסיגה משמעותית מיכולתו בעונה הקודמת, עם 2,620 יארדים במסירה ו-16 טאצ'דאונים ב-12 המשחקים הראשונים. לאחר 12 המשחקים הללו, וונץ הוחלף בג'יילן הארטס, שנבחר בדראפט של העונה החולפת.

בפברואר 2021 וונץ הועבר ל-אינדיאנופוליס קולטס תמורת בחירת סיבוב שלישית בדראפט ה-NFL של 2021 ובחירת סיבוב שני מותנית בדראפט ה-NFL של 2022.

## חיים אישיים
וונץ הוא נוצרי מוצהר, ויש לו אישה וילדה.

בבעלותו של וונץ עמותה בשם AO1, שמטרתה לעזור לאנשים ולקהילות מסביב לעולם.

## ראו גם
* פילדלפיה איגלס

## קישורים חיצוניים

* 
* 

* 


קטגוריה:פוטבול
קטגוריה:שחקני פילדלפיה איגלס
קטגוריה:שחקני פוטבול: קוורטרבקים
קטגוריה:בוגרי אוניברסיטת המדינה של דקוטה הצפונית
קטגוריה:אמריקאים שנולדו ב-1992
יחסי אוזבקיסטן–הונגריה

**יחסי אוזבקיסטן–הונגריה** הם היחסים הדיפלומטיים שבין אוזבקיסטן והונגריה. ב-26 בדצמבר 1991 הכירה הונגריה בעצמאותה של אוזבקיסטן. לאחר כינון היחסים הדיפלומטיים בין שתי המדינות בשנת 1992, ביקרה משלחת בראשות ראש ממשלת אוזבקיסטן בהונגריה, ונחתם הסכם בין-ממשלתי בנושא יחסי סחר וכלכלה בין שתי המדינות. מסמך זה הפך לבסיס הראשון לשיתוף פעולה בין שתי המדינות.

קשרים פוליטיים, כלכליים ותרבותיים בין שתי המדינות נוצרו באפריל 1993 לאחר שמזכיר מדינת הונגריה הגיע לביקור באוזבקיסטן. עד מהרה חברות הונגריות כמו מוגיורט ובוגלינה החלו להיכנס לאוזבקיסטן. בעוד שהאוטובוסים המפורסמים של איקרוס וחלקי החילוף שלהם יובאו לארץ באמצעות חברת מוגיורט, חברות וחברות אחרות החלו לייבא תרופות ומוצרי תעשייה קלה. במחוז זפראבאד באזור ג'יזאק, הוקם שיתוף פעולה עם שותפים הונגרים בתחום העופות.

בשנת 1995 נפתח מרכז המסחר והתרבות בטשקנט. אולם התערוכה, שנפתח בסתיו 1996 ביוזמת המרכז, שימש היטב את תושבי ואורחי הבירה.

חלק משמעותי מהסחר הדו צדדי בין המדינות הוא על ידי כותנה וחיטה אוזבקים. בשנת 1996 מחזור הסחר בין שתי המדינות עמד על כ-25 מיליון דולר.

בשמונת החודשים הראשונים של 1997 מחזור המסחר עמד על 30 מיליון דולר.

תוצאת ביקורו של הנשיא ולדימיר פוטין באוזבקיסטן באוקטובר 1997 סללה את הדרך לפריצת דרך ביחסים בין שתי המדינות, כולל הצהרה על שיתוף פעולה מקיף והעמקת קשרי ידידות, והסכם על הסכם פטור מוויזה לבעלי דרכונים דיפלומטיים. נחתם הסכם על שיתוף פעולה בתחום התיירות.

## קישורים חיצוניים

קטגוריה:ערכים ללא קטגוריות פיזיות - יחסי חוץ
מפרצון איוואן אסן

**מפרצון איוואן אסן** (באנגלית: **Ivan Asen Cove**; בבולגרית: **залив Иван Асен**) הוא מפרצון, בחוף הדרום-מזרחי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה.

רוחבו של פתח המפרצון 1.16 קילומטרים, ואורכו 800 מטרים, והוא נפתח אל מצר אוסמר.

פתח המפרצון ממוקם מצפון-מזרח לנקודת איוואן אסן.

קרחון דראגומאן נשפך אל המפרצון.

המפרצון ממוקם 13 קילומטרים מכף ג'יימס (המהווה את הקצה הדרומי של האי סמית').

## היסטוריה
### גילוי ומיפוי הנקודה

הנקודה מופתה לראשונה על ידי סוקרים בולגריים בשנת 2009, ובשנת 2010.

### מקור השם

המפרצון נקרא על שם נקודת איוואן אסן הסמוכה.

הנקודה נקראת על שם הצאר איוואן אסן השני קיסר האימפריה הבולגרית השנייה.

## לקריאה נוספת

* הגאזט האנטארקטי הבולגרי 

[מרכז|ממוזער|700x700 פיקסלים|הצד הדרום מזרחי של האי סמית', מבט מ[מצר אוסמר]]

## קישורים חיצוניים

* מפרצון איוואן אסן באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור המפרצון, תוך סימון אתרים נוספים באזור באתר copernix
* מפת אזור מפרצון איוואן אסן

## הערות שוליים

איוואן אסן
איוואן אסן
I Feel It Coming

**I Feel It Coming** הוא סינגל של הזמר הקנדי דה ויקנד בהשתתפות הצמד האלקטרוני הצרפתי דאפט פאנק, מתוך אלבום האולפן השלישי שלו, *[[Starboy (אלבום)|Starboy]]*. השיר נכתב על ידי השלישייה לצד דוק מקיני, סירקט ואריק צ'דוויל, והופק על ידי דאפט פאנק, יחד עם דה ויקנד, מקיני וסירקט. השיר יצא להורדה דיגיטלית ב-18 בנובמבר 2016, לצד "Party Monster", כסינגלים שיווקיים. ב-24 בנובמבר, נשלח השיר לרדיו הלהיטים העכשוויים הבריטי וב-6 בדצמבר לרדיו הקצבי העכשווי האמריקאי, על ידי חברות התקליטים XO וריפבליק רקורדס, כסינגל השני מתוך האלבום, לאחר שיתוף הפעולה הקודם של דה ויקנד ודאפט פאנק, "Starboy". השיר זכה בתואר שיר השנה בטקס פרסי BMI.

## רקע וכתיבה
השיר מולחן בסולם של מי במול מז'ור בקצב של 93 פעימות לדקה. השיר עוקב אחר התקדמות אקורדים של Gm7/Cm7/A♭(add9)/E♭.

בראיון עם זיין לואו ב-Beats 1 Radio, דה ויקנד הצהיר כי הוא וחבר דאפט פאנק גאי-מנואל דה הום-כריסטו היו חברים משותפים הרבה לפני ההקלטה של ''Starboy''. כשביקר באולפן הקלטות בפריז, צרפת, הציגו דאפט פאנק לדה ויקנד את טיוטת האינסטרומנטל ל-"I Feel It Coming". לטענתו, הוא כתב את המילים תוך שעה אחת.

הפקה נוספת נעשתה על ידי דוק מקיני וסירקט.

## ביקורת
השיר זכה לשבחים מצד המבקרים. בביקורתו של המגזין רולינג סטון על ''Starboy'', נכתב כי השיר הוא "פנינה של אהבת דיסקו באיביזה... שטוף שמש ורענן להפליא". בפיצ'פורק נכתב כי "שני שיתופי הפעולה של דאפט פאנק מספקים, אם כי אינם פורצי דרך", ותואר השיר כ"גרסה מואטת של 'Get Lucky'". כריסטופר הוטן מאינדפנדנט סקר את האלבום רצועה אחר רצועה, שיבח את השיר ואמר: "הרצועה בהשתתפות דאפט פאנק מתאימה לאזור של מייקל ג'קסון וטוטו בדיאגרמת ון, אך באופן מכריע, נזרק קילטר על ידי קו קלידים נוגה נמוך בתערובת בפזמון. יכול בהחלט להפוך לרצועה אייקונית".

## הצלחה מסחרית
השיר הגיע בשיאו למקום הרביעי במצעד הבילבורד הוט 100 ב-15 באפריל 2017. נכון למרץ 2020, מכר הסינגל 4,000,000 עותקים בארצות הברית.

## וידאו קליפ
בבימויו של וורן פו, הקליפ של "I Feel It Coming" הוקרן לראשונה ב-9 במרץ 2017 בערוץ ה-Vevo של דה ויקנד. נכון לינואר 2021, יש לו למעלה מ-774 מיליון צפיות באתר יוטיוב. הקליפ נוצר בכוונה להופיע כאילו הועבר בקטעי צילום, ונערך ב-Betacam SP , כמו רוב הקליפים לפני עידן העיצוב הדיגיטלי. עדות לכך ניתן לראות ברכות הכוללת הקלה לתמונה ולקצה מדממת כאשר התמונה עוברת לשורות השחורות. הקליפ מציג את דה ויקנד פוגש "סטארגירל", המגולמת על ידי קיקו מיזוהרה , על כוכב לכת סלעי ועקר בחלל החיצון החולק קווי דמיון למאדים. הקליפ כולל גם הופעה של דאפט פאנק, לאחר סיום השיר.

## שימוש במדיה
השיר נשמע בתוכניות טלוויזיה רבות, בהן 13 סיבות, *Being Marry Jane*, אימפריה, סקאם וסופרסטור. הוא שימש גם כמוזיקת הרקע של פרסומת של נינטנדו סוויץ', עם הילרי סוונק. מאוחר יותר, הופיע השיר במשחק Just Dance 2019.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי דה ויקנד
קטגוריה:שירי דאפט פאנק
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי סירקט
קטגוריה:שירים שהופקו על ידי דה ויקנד
קטגוריה:שירים שהופקו על ידי סירקט
קטגוריה:שירי דיסקו
קטגוריה:סינגלים שהגיעו למקום הראשון במצעד הסינגלים של SNEP
קטגוריה:שירי פלטינה כפולה בממלכה המאוחדת
קטגוריה:שירי יהלום בצרפת
קטגוריה:סינגלים בהוצאת ריפבליק רקורדס
גונדולין

**גונדולין** (באנגלית: **Gondolin**) (בסינדרין: העיר הנסתרת) הייתה עיר עלפים שהופיעה בספריו של טולקין ונבנתה באמצע בלריאנד שבארץ התיכונה. היא הוקמה על ידי טורגון, אדון הנולדור בראשית העידן הראשון. והייתה הממלכה שעמדה על תילה לזמן הכי ארוך מבין כל ממלכות הנולדור בגלות, היא עמדה על תילה למשך כמעט ארבע מאות שנים.
## היסטוריה

כפי שסופר בסילמריליון, הולא אולמו, אדון הימים, התגלה בחלום בפני טורגון, שר הנולדור וגילה את לו מיקומו של עמק טומלדן (העמק הנסתר). היה זה סביב שנת 50 לעידן הראשון. תחת הדרכת הולא, טורגון נסע מממלכתו אשר בנברסט ומצא את הבקעה בשנת 53 לעידן הראשון. הוא מצא את העמק הנסתר מוקף בהרים מערבית לדורתוניון וממזרח לנהר הסיריון, הדרך היחידה להיכנס לעמק הייתה ממעבר נסתר שלימים יקרא 'מעבר אנך', המעבר השמור, שהוביל מדרום-למערב אל תוך העמק. באמצע המישור הייתה גבעה תלולה שנקראה אמון גוורת. שם החליט טורגון להקים את העיר שלימים תהיה הגדולה והמרשימה בערי הנולדור. העיר תוגן על ידי ההרים החובקים ותוסתר מפני מורגות' ומשרתיו האפלים.

במשך כמעט שישים וחמש שנים עמלו ובנו טורגון ואנשיו את גונדולין בסתר. לאחר שהושלמה המלאכה בשנת 116 לעידן הראשון, הוא לקח איתו להתגורר בעיר הנסתרת את כל בני עמו בנברסט - כמעט שליש מהנולדור, כמו גם כמות לא מועטה של עלפי הסינדר. העיר עמדה על תילה כמעט 400 שנה עד שמיקומה נגלה למורגות', לאחר שתפס את מיגלין, אחיינו של טורגון, וזה, לאחר עינויים רבים גילה לו את מיקומה. העיר נחרבה זמן קצר לאחר מכן על ידי כוחותיו של אדון האופל.

## ראו גם
* דוריאת
* ריוונדל

## קישורים חיצוניים

קטגוריה:שר הטבעות: מקומות
קטגוריה:ממלכות הארץ התיכונה
קטגוריה:ערים ויישובים בארץ התיכונה
הליכוד העולמי

**הליכוד העולמי** היא תנועה בינלאומית המאגדת את תומכי ופעילי מפלגת הליכוד ברחבי העולם. תפקידי התנועה הם הסברה אודות פעילות המפלגה בעולם, דיונים אידאולוגיים והפצת ערכי המפלגה.

התנועה היא הקובעת מטעם מפלגת הליכוד בקרן הקיימת לישראל (קק"ל), בהסתדרות הציונית העולמית ובסוכנות היהודית. בנוסף, התנועה מהווה את הסיעה המייצגת את הליכוד בקונגרס הציוני העולמי.

הארגון פעיל בכ-46 מדינות:

.

יושב ראש התנועה הוא דני דנון אשר נבחר לתפקיד ב-8 בנובמבר 2020. דנון נתמך בבחירות על ידי יושב הראש המכהן יעקב חגואל, והתמודד מול מיקי זוהר (שנתמך על ידי יושב ראש מפלגת הליכוד בנימין נתניהו) במערכת בחירות שנויה במחלוקת. בעקבות כך מונה זוהר ליו"ר עמית של התנועה.

ליו"ר התנועה ישנם 15 סגנים, ביניהם יו"ר מועצה מקומית אבן יהודה אבי הררי, סגן ראש עיריית באר שבע שמעון בוקר, יו"ר הנהלת סניף הליכוד באילת פיני גניסלב, חבר מועצת מעלה אדומים דודו מתתיהו, מנהל פורום לאומי יהודי בליכוד מוטי מיימון ועוד.

נכון לינואר 2021, המנהלת הכללית של הארגון היא יפעת עובדיה-לוסקי.

ב־2025 זכתה רשימתו של דוד ביטן למרב הקולות בבחירות של צירי הליכוד.

צירי הליכוד העולמי נבחרים על ידי חברי הליכוד בארץ ובחו"ל, כאשר מחציתם נבחרים מחברי המרכז בארץ ומחציתם מסניפי הליכוד בחו"ל.

## קישורים חיצוניים
* 
* 

## הערות שוליים

עולמי
Party Monster

**Party Monster** הוא סינגל של הזמר הקנדי דה ויקנד, מתוך אלבום האולפן השלישי שלו, *[[Starboy (אלבום)|Starboy]]*. השיר יצא לאור להורדה דיגיטלית ב-18 בנובמבר 2016, לצד "I Feel It Coming" בהשתתפות הצמד האלקטרוני הצרפתי דאפט פאנק, כסינגלים שיווקיים. מאוחר יותר, ב-6 בדצמבר, נשלח לרדיו האורבני העכשווי כסינגל השלישי מתוך האלבום. השיר מכיל קולות רקע של הזמרת לנה דל ריי.

## הרכב
"Party Monster" הוא שיר טראפ שנכתב בסולם מי במול בזמן משותף עם מפעם של 77 פעימות לדקה. השיר עוקב אחר התקדמות האקורדים E♭m–D♭–C♭–D♭.

## וידאו קליפ
הווידאו קליפ של "Party Monster" הוקרן לראשונה ב-12 בינואר 2017 ובוים על ידי BRTHR. מגזין Rap-Up תיאר את תקצירו: "[הקליפ] מתחיל עם אייבל טספיי [דה ויקנד] מאחורי ההגה, נוסע במדבר לפני שהפסיכדלים פוגעים והכל מטושטש. עם תמונות דתיות וחושניות מהבהבות במהירות, דה ויקנד מועבר אל תוך ניאון דמוי סיוט ועולם מלא אש שבו זומבים מסתדרים בזמן שאוכלים עוגת גלגל העין. כשהקליפ הנפץ (sic) מתחדש, הוא מתחבר לוויזואלים קודמים כמו "Starboy" ותמונות מאניה של אייבל, במיוחד עם צלב הניאון ותמונות הפנתר באחת הסצנות, אמר הפנתר, קופץ ממסך הטלוויזיה וגרם לדה ויקנד לשקוע במיטתו. כשהפרצופים ממשיכים להתמוסס סביבו בסמוך לסוף הקליפ, הוא חזר לכביש במהירות, לפני שצפה במכונית נוסעת מצוק". BRTHR ביים את "Goosebumps" של טראוויס סקוט בסגנון דומה. המכונית ששימשה לקליפ הייתה מאזדה RX-7.

## שימוש במדיה
השיר הופיע בפרק השביעי של העונה השנייה (שנקרא "Bruce Wayne") של סדרת הטלוויזיה של DC קומיקס, "טיטאנים".

## מיקומי שיא

## נתוני מכירות

## היסטוריית יציאות לאור

## קישורים חיצוניים

## ביאורים

## הערות שוליים

קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה ויקנד
קטגוריה:שירים שנכתבו על ידי לנה דל ריי
קטגוריה:שירים שהופקו על ידי דה ויקנד
קטגוריה:שירים על מין מזדמן
קטגוריה:שירי מוזיקת טראפ
קטגוריה:סינגלים בהוצאת ריפבליק רקורדס
אלה ואויה

**אלה ואויה** (בערבית: **إيلا واوية**, בתעתיק מדויק: אילא ואויה; נולדה ב-16 באוקטובר 1989), הידועה כ"**קפטן אלה**" (**كابتن إيلا**), היא קצינה בצה"ל בדרגת סגן-אלוף המכהנת כדוברת צה"ל בערבית וכראש תחום תקשורת ערבית בחטיבת דובר צה"ל.

## ביוגרפיה
אלה ואויה נולדה בקלנסווה למשפחה מוסלמית. היא התחנכה בבית ספר עתיד, שם סיימה גם את לימודיה התיכוניים. היא בוגרת תואר ראשון בהצטיינות בתקשורת במכללה האקדמית נתניה, ובוגרת תואר שני בהצטיינות בממשל ושיווק פוליטי במרכז הבינתחומי הרצליה.

בשנת 2010 הקימה את מיזם "חיים משותפים" – קבוצה שמפגישה בין ערבים ויהודים על מנת ליצור הבנה בין-תרבותית ודו-קיום.

עוד לפני שירותה בצה"ל עסקה בתחום התקשורת, והייתה שדרנית ברדיו קול נתניה (השייך למכללה הארצית נתניה) למשך שנתיים, בתוכנית "בלערבי אחלה". היא שימשה כיזמת ומפיקת הקמפיין "סליחה, לא גלשנו קצת?", שמטרתו לעורר מודעות לסכנות ברשת, וזכתה במלגת בנק הפועלים.

הייתה פעילה ברשתות החברתיות לעולם הערבי (זוכה לחשיפה בפייסבוק, בטיקטוק ובאינסטגרם), לצד התקשורת המסורתית והחדשותית.

### שירות צבאי
היא התנדבה לשנת שירות לאומי בבית חולים מאיר בכפר סבא בשנת 2011. לאחר מכן, בשנת 2013, התנדבה לשירות בצה"ל, כחיילת הראשונה בצה"ל מאזור "המשולש". לאור רגישות העניין, היא הסתירה את שירותה בצה"ל מבני משפחתה ומהסובבים אותה.

היא סיימה את הטירונות כחיילת למופת פלוגתית והחלה את שירותה כמש"קית ניו-מדיה במדור תקשורת ערבית בחטיבת דובר צה"ל תחת רב-סרן אביחי אדרעי. במהלך שירותה השתתפה במבצעים רבים, בהם "צוק איתן", אינתיפאדת היחידים, "חגורה שחורה", "מגן צפוני", "שובו אחים" ומלחמת חרבות ברזל.

ב-2015 החלה את קורס הקצינים בבה"ד 1 ובמהלכו קיבלה את אות מצטיין הנשיא. לאחר קבלת דרגות הקצונה, חזרה למדור ערבית בחטיבת דובר צה"ל, בו החלה את תפקידה כסגן ראש מדור תקשורת ערבית. ב-2018 קיבלה את אות מצטיין ראש אגף המבצעים, אלוף אהרון חליוה. בסוף 2019 הפכה את שירותה הצבאי לפומבי, והחלה ליצור את "קפטן אלה" – סדרת סרטוני הסברה על ישראל ועל צה"ל לחברה הערבית.

בפברואר 2026 החליפה את דובר צה"ל בערבית אביחי אדרעי לאחר פרישתו מצה"ל והועלתה לדרגת סגן אלוף.

לואויה חצי מיליון עוקבים בטיקטוק.


File:Major Ella Waweya.jpg|קפטן אלה במדי א' של יחידת דובר צה"ל ודגל ישראל ברקע, 2021
קובץ:אלה ואויה, אפי דפרין ואדרעי.jpg|סא"ל אלה ואויה, דובר צה"ל, תא"ל אפי דפרין ואביחי אדרעי הפורש, פברואר 2026


## קישורים חיצוניים

* 
* 
* 
* 

## הערות שוליים

קטגוריה:חיילי דובר צה"ל
קטגוריה:חיילות דובר צה"ל
קטגוריה:נשים בצה"ל
קטגוריה:נשים ראשונות במערכת הביטחון
קטגוריה:בוגרות המכללה האקדמית נתניה
קטגוריה:בוגרי המכללה האקדמית נתניה
קטגוריה:ערביות ישראליות
קטגוריה:ערבים ישראלים
קטגוריה:מעוטרי אות מצטיין הנשיא
קטגוריה:רבי-סרנים בצה"ל
קטגוריה:קלנסווה: אישים
קטגוריה:חיילי צה"ל במלחמת חרבות ברזל
קטגוריה:ישראליות שנולדו ב-1989
קטגוריה:ישראלים שנולדו ב-1989
Reminder

**Reminder** הוא סינגל של הזמר הקנדי דה ויקנד, מתוך אלבום האולפן השלישי שלו, *[[Starboy (אלבום)|Starboy]]*. השיר נכתב על ידי דה ויקנד עצמו יחד עם דיילן ויגינס, ג'ייסון קווינוויל, ומפיקי השיר דוק מקיני, מאנו וסירקט. השיר יצא לרדיו הקצבי העכשווי ב-9 במאי 2017, כסינגל הרביעי מתוך האלבום בארצות הברית.

הרמיקס הרשמי של השיר יצא לאור ב-1 באוגוסט 2017 ומשתתפים בו הראפרים האמריקאים אייסאפ רוקי ויאנג ת'אג.

## הצלחה מסחרית
"Reminder" הגיע בשיאו למקום ה-31 במצעד הבילבורד הוט 100. הוא הגיע לעשירייה הפותחת במצעד שירי ה-R&B ומצעד שירי ה-R&B\היפ הופ. השיר נכנס גם למצעד הקנדה הוט 100 והגיע בשיאו למקום ה-16. הסינגל זכה בתואר הפלטינה מטעם איגוד תעשיית ההקלטות האמריקאי, על יחידות משולבות של מכירות וסטרימינג של למעלה ממיליון בארצות הברית.

## וידאו קליפ
הווידאו קליפ של "Reminder" בבימויו של קיד סטודיו הוקרן לראשונה בערוץ ה-Vevo של דה ויקנד ב-6 בפברואר 2017. הוא מציג הופעות קמע של דרייק, אייסאפ רוקי, טראוויס סקוט, ברייסון טילר, YG, פרנץ' מונטנה, בלי, נאב, דרק וייס והמנהל של דה ויקנד, אמיר "קאש" אסמאליאן. נכון לינואר 2021, לקליפ למעלה מ-301 מיליון צפיות. הקליפ זכה בארבע מועמדויות בטקס פרסי הווידאו קליפים של MTV לשנת 2017; קליפ השנה, הבימוי הטוב ביותר, הניהול האמנותי הטוב ביותר והעריכה הטובה ביותר.

## רשימת השמעה

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2016
קטגוריה:סינגלים מ-2017
קטגוריה:שירי דה ויקנד
קטגוריה:שירים באנגלית
קטגוריה:שירים שנכתבו על ידי דה-הילה
קטגוריה:שירים שנכתבו על ידי דה ויקנד
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירי זהב בממלכה המאוחדת
קטגוריה:סינגלים בהוצאת ריפבליק רקורדס
מסור זווית

[ממוזער|מסור זווית מסוג "גרונג" של חברת [מקיטה]]
**מסור זווית** (באנגלית: Miter Saw)(מכונה גם: מסור גרונג / מסור פנדל) הוא מסור עגול שולחני המשמש לחיתוך קורות עץ, פלסטיק ולעיתים גם לאלומניום.

מסור זווית מתאפיין בציר המאפשר צידוד ועלרוד של דיסקית החיתוך בזווית של עד 45 מעלות לכל צד. שלא בשעת העבודה המנוע ודיסקת החיתוך מורחקים באמצעות קפיץ ממשטח העבודה. בשעת העבודה מתבצע הניסור על ידי לחיצה כלפי מטה של המסור אל עבר משטח העבודה והחומר המיועד לחיתוך המונח עליו.

## סוגי המסור
שני הסוגים העיקריים של מסור זווית הם: 
* מסור גרונג - בו תנועת הלהב היא מעלה-מטה ולצדדים.
* מסור פנדל - בו בנוסף לתנועה של מסור הגרונג ישנה גם אפשרות לתנועה של הלהב קדימה ואחורה.

## חלקים עיקריים
### מנוע
מסור זווית מופעל באמצעות חשמל המפעיל מנוע שמסובב את דיסקת החיתוך במהירות גבוהה. בעבר המנועים הופעלו בעזרת חיבור לחשמל וכיום ישנם מנועים שמופעלים באמצעות סוללה ניידת, מה שהופך את המסור לנייד יותר. 

### דיסקת החיתוך
דיסקת החיתוך משתנה בהתאם לסוג החומר הנחתך, עוביו וצורת הגימור הנדרשת. מסורי זווית מותאמים לעבודה בעץ, פלסטיק ואלומיניום כאשר צפיפות, חידוד ואורך שיני החיתוך של הדיסקה משתנות על פי החומרים השונים. 

דיסקת החיתוך מכוסה בדרך כלל במכסה פלסטיק או מתכת שנועדו להגן מפני פציעות. המגנים בדרך כלל עולים אוטומטית עם הורדת דיסקת החיתוך. 

### מתג הפעלה ומשבת
מתג ההפעלה ממוקם בדרך כלל על ידית האחיזה של הכלי באופן שמאפשר אחיזה מלאה של כף היד ולחיצה במקביל על מתג ההפעלה. במסורים רבים מותקן משבת שנועד למנוע ירידה לא רצויה של המסור לעבר משטח העבודה, לחיצה על המשבת במקביל ללחיצה על מתג ההפעלה מאפשרות את הורדת המסור כלפי מטה וחיתוך החומר הרצוי.

### משטח העבודה
משטח העבודה נמצא בתחתיתו של המסור ועליו מניחים את החומר המיועד לחיתוך. משטח החיתוך חרוץ באמצעיתו כנגד מקום ירידת להב המסור. בהרבה מסורים במשטח החיתוך תהיה כליבה קבועה שנועדה לסיוע בקיבוע העץ בכדי להשיג חיתוך ישר ככל הניתן. 

רוחבו של משטח העבודה משתנה ממסור למסור בהתאם לרוחב החומר הנחתך. בחלק מהמסורים מסומנות שנתות על משטח החיתוך לציון מרחקים וזוויות המסייעים לביצוע העבודה. במסורים מתקדמים יותר ישנה לפעמים קרן לייזר שמוקרנת על המקום בו עתיד להיות החיתוך. 

ישנם מסורים שניתן להטות או לסובב אותם כדי לחתוך בזווית מסוימת (בדרך כלל 45 מעלות). 

## פציעות
פציעות ממסור זווית קורות בעת שאברי גוף נמצאים בסמוך לדיסקת החיתוך, בעיקר בשל אחיזה לא נכונה של החומר המיועד לחיתוך.

פציעות נוספות אפשריות בעקבות שבבים העפים מהחומר הנחתך או במקרה בו דחיסותו של החומר הנחתך וצורת הנחתו על משטח העבודה אינם מתאימים לסוג המסור ובמקרה כזה נוצר לחץ על דיסקת החיתוך - דבר העשוי להביא ל"קפיצה" של המסור או של החומר הנחתך.

## קישורים חיצוניים

קטגוריה:כלי עבודה חשמליים
קטגוריה:מסורים